b'\n_START_ARTICLE_\nScoutLink\n_START_PARAGRAPH_\nScoutLink er et gratis, sikkert IRC nettverk for Speidere fra hele verden. Nettverket er godkjent fra WOSM (Verdensorganisasjon for guttespeidere), som det offisielle IRC nettverket for speidere. ScoutLink best\xc3\xa5r av mange servere plassert over hele verden, donert av meldemmer av Gutte- og Jente-speiderorganisasjoner fra hele verden, og folk som st\xc3\xb8tter opp om disse organisasjonene. Serverne er driftet av ScoutLinks eget TechTeam._NEWLINE_ScoutLink er \xc3\xa5pent 24 timer i d\xc3\xb8gnet, 7 dager i uken, og ikke bare under JOTI._NEWLINE_ScoutLink er styrt av et globalt styre, best\xc3\xa5ende av alle Lands- (CC), Regions-(RC) og spesialist-koordinatorer. Disse koordinatorene st\xc3\xb8ttes av egne grupper best\xc3\xa5pende av IRC operat\xc3\xb8rer og kanaloperat\xc3\xb8rer. De enkelte teamene er ansvarlig for \xc3\xa5 promotere ScoutLink, og f\xc3\xa5 det til \xc3\xa5 vokse, i det landet eller regionen de h\xc3\xb8rer til.\n_START_SECTION_\nHistorie\n_START_PARAGRAPH_\nScoutLink ble offisielt startet i l\xc3\xb8pet av 1995. Mange speidere hadde brukt #scouting p\xc3\xa5 Undernet i et \xc3\xa5rs tid f\xc3\xb8r dette, men meldinger "utenfra" begynte \xc3\xa5 bli plagsomt, og det var p\xc3\xa5 denne tiden Dinnis Brocked inviterte dem over p\xc3\xa5 det som n\xc3\xa5 er ScoutLink. Sveitserne og Tyskerne hadde deres egen #scouting p\xc3\xa5 EFnet, og hev seg p\xc3\xa5 ScoutLink to \xc3\xa5r etter._NEWLINE_Alle de tidligere #scouting-brukerne hadde tidligere deltatt p\xc3\xa5 JOTI, med #scouting@efnet som "offisiell" kanal fra WOSM. Dette endret seg i 1997, da ScoutLink for f\xc3\xb8rste gang ble offisielt nettverk for JOTI._NEWLINE_Rundt 1998 ble det gjort et eksperiment kalt KwekNet (QuackNet), kun for barn, noe som tiltrakk seg nederlandske brukere. Dette varte i omtrent et \xc3\xa5r._NEWLINE_I 1998 ble de f\xc3\xb8rste IRL (In Real Life) leirene, NorthAM for nordamerikere, og OSZANZ for Oseania og Asia, avholdt. Disse har senere  blitt arrangert ogs\xc3\xa5 i 1999, 2000, 2002 og 2004._NEWLINE_I noen \xc3\xa5r var en server i Basel, Sveits, hovedhubben til ScoutLink. Den er n\xc3\xa5 flyttet til Leeuwarden, Nederland. Scoutlink best\xc3\xa5r n\xc3\xa5 av ca. 20 servere, fordelt p\xc3\xa5 3 av 6 kontinenter, og har flere hundre brukere. JOTI er ScoutLinks hovedarrangement. Det er denne ene helgen ScoutLink tiltrekker seg de h\xc3\xb8yeste brukertallene, og det bare \xc3\xb8ker fra \xc3\xa5r til \xc3\xa5r. Rekorden ble satt i 2004, da det steg til 4630 samtidige tilkoblinger.\n_START_SECTION_\nScoutLink Global Council\n_START_PARAGRAPH_\nScoutLink Global Council, til vanlig omtalt som Council, er den gruppen p\xc3\xa5 ScoutLink som tar de store avgj\xc3\xb8relsene. Council best\xc3\xa5r av koordinatorer som blir valgt til \xc3\xa5 representere de forskjellige land og regioner, koordinatorer for spesialgrupper, og deres varaer. Council har ansvar for \xc3\xa5 styre nettverket._NEWLINE_Coucil ledes av en styreformann og en sekret\xc3\xa6r, som velges hver 12 mnd blant Counils medlemmer. Council m\xc3\xb8tes m\xc3\xa5nedlig for \xc3\xa5 diskutere de temaer og situasjoner som skulle oppst\xc3\xa5. Dette kan v\xc3\xa6re alt fra oppretting/nedlegging av kanaler, til store JOTI-relaterte saker. Det er deres jobb \xc3\xa5 ta avgj\xc3\xb8relser til det beste for alle nettverkets brukere.'